
2. Την ΠΥΣ αριθμ. 211/30.12.1993 (ΦΕΚ 219/τ.Α/ 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο Υπουργείο 

Εθνικής Οικονομίας . 1 

Ανασυγκρότηση του Διοικητικού Συμβουλίου του Τα¬ 
μείου Χρηματοδοτήσεως Δικαστικών Κτιρίων .... 2 
Αδεια κατοχής Β' θέσης στον Αθανάσιο Γκότοβο ... 3 
Άδεια κατοχής Β' θέσης στον Ονούφριο Φαρμακίδη 4 
Τροποποίηση της 43266/27.1.93 απόφασης Υπ. Πολι¬ 
τισμού . 5 

Αναπροσαρμογή Τιμολογίων Είσπραξης και Πληρωμής 

Ο.Λ.Θ. 6 

Κύρωση Συλλογικής Συμβάσεως Πλοιάρχων Μεσογεια¬ 
κών και Τουριστικών Επιβατηγών Πλοίων . 7 

Σύσταση τριμελούς επιτροπής, σύμφωνα με το άρθρο 25 
του Ν. 2190/94 για την επαναπρόσληψη απολυθέντων 
στο Κοινωνικό Κέντρο Οικογένειας και Νεότητος ... 8 
Διορθώσεις σφαλμάτων 
Διόρθωση σφάλματος στη Φ.12.1/Β3/4721/1994 
απόφαση του Υπουργού Εθνικής Παιδείας και θρη¬ 
σκευμάτων . 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 19877/4028 (1) 


Καθορισμός αριθμού συνεργατών που θα απασχοληθούν 
με σύμβαση μίσθωσης έργου στο Υπουργείο Εθνικής 
Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του άρθρου 15 του Ν. 1735/1987 (ΦΕΚ 195/τ.Α'/87) 
«Προσλήψεις στο Δημόσιο τομέα, κοινωνικός έλεγχος στη 
δημόσια διοίκηση κ.λπ.», όπως τροποποιήθηκε μεταγενέ¬ 
στερα, 

β. τα άρθρα 1 και 6 του Ν. 1256/1982 (ΦΕΚ 65/τ.Α7 
82), για την πολυθεσία, την πολυαπασχόληση και την κα¬ 
θιέρωση ανωτάτου ορίου απολαβών κ.λπ.». 


31.12.1993) «Αναστολή των διορισμών και των προσλή¬ 
ψεων στο Δημόσιο τομέα έως τις 30 Ιουνίου 1994». 

3. Την απόφαση της Γ.Υ.Σ. με αριθμό 140/13.5.1994 
«Έγκριση ανάθεσης έργου σε ένα (1) Ειδικό Επιστήμονα, 
από το ΥΠΕΘΟ. 

4. Την αριθμ. 33361/5.9.91 (ΦΕΚ 703/τ.Β'/5.9.91) 
κοινή υπουργική απόφαση «Μεταβίβαση εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/91, 
στους Γενικούς Γραμματείς». 

5. Την ανάγκη εκπόνησης του κατωτέρω έργου, αποφα¬ 
σίζουμε: 

1. Καθορίζουμε ένας (1) Ειδικός Επιστήμονας, κάτοχος 
πτυχίου ανωτάτης σχολής, γνώστης της αραβικής - αγγλι¬ 
κής και γαλλικής γλώσσας, με εμπειρία σε θέματα που 
αφορούν τις Οικονομικές Σχέσεις της Ελλάδος με τις Αρα¬ 
βικές χώρες, να απασχοληθεί με σύμβαση μίσθωσης έρ¬ 
γου στο Υπουργείο Εθνικής Οικονομίας (Κεντρική Υπηρε¬ 
σία, Δ/νση Ε5 Σχέσεων με τις Χώρες Μέσης Ανατολής και 
τις Αναπτυσσόμενες Χώρες της Ασίας, Αφρικής και Λατι¬ 
νικής Αμερικής), με την εκτέλεση έργου που συνίστα- 
ται: 

α. Στην προώθηση των οικονομικών σχέσεων και την 
εξέυρεση νέων μεθόδων οικονομικής συνεργασίας με¬ 
ταξύ της Ελλάδος και των Αραβικών χωρών του Συμβου¬ 
λίου Συνεργασίας του Αραβικού Κόλπου (ΣΣΚ). 

β. Στην προετοιμασία των Μικτών Διυπουργικών Επι¬ 
τροπών Οικονομικής, Τεχνικής κ.λπ. Συνεργασίας Ελλά¬ 
δος - Αραβικών χωρών. 

γ. Στην παρακολούθηση των φακέλλων των Αραβικών 
χωρών και την σύνταξη μελετών - εκθέσεων για τις Αραβι¬ 
κές χώρες. 

δ. Στην μετάφραση των πρακτικών πρωτοκόλλων και 
συμφωνιών που θα υπογράφονται κατά τις εργασίες των 
Μικτών Διυπουργικών Επιτροπών ή των Επιτροπών Εμπει¬ 
ρογνωμόνων Ελλάδος - Αραβικών χωρών και 

ε. Στη διερμηνεία των συνομιλιών της πολιτικής ηγεσίας 
του Υπουργείου και των υπηρεσιακών παραγόντων και 
εμπειρογνωμόνων του ΥΠΕΘΟ με Άραβες ομολόγους 
τους και με άλλους Άραβες επισήμους που θα επισκέπτο¬ 
νται τη χώρα μας. 

2. Το χρονικό διάστημα που απαιτείται για την τμηματική 
παράδοση του ανωτέρω έργου, ορίζεται σε ένα (1) έτος 
και η κατ’ αποκοπή αμοιβή του σε ενιακόσιες χιλιάδες 
(900.000) δραχμές, η οποία θα βαρύνει τις πιστώσεις του 

τακτικού προϋπολογισμού έτους 1994, ΚΑ 0871 φορέας 
13/110 «Αμοιβές φυσικών προσώπων με σύμβαση μίσθω¬ 
σης έργου» του Υπουργείου Εθνικής Οικονομίας. 

3. Το ανωτέρω έργο αφορά εργασία που δεν ανάγεται 
στον κύκλο καθηκόντων των υπαλλήλων του Υπουργείου 
Εθνικής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1994 
Οι Γενικοί Γραμματείς των Υπουργείων 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 
ΒΑΣΙΛΗΣ ΤΣΙΛΙΚΑΣ ΜΙΛΤΙΑΔΗΣ ΠΑΠΑΪΩΑΝΝΟΥ 

-♦- 

Αριθ. 28225 (2) 

Ανασυγκρότηση του Διοικητικού Συμβουλίου του Ταμείου 
Χρηματοδοτήσεως Δικαστικών Κτιρίων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 4 του Ν.Δ. 1017/1971 «περί συστάσεως 
του Ταμείου Χρηματοδοτήσεως Δικαστικών Κτιρίων». 

2. Το άρθρο 5 του Ν. 2173/1993 «Ανασυγκρότηση του 
Εθνικού Συμβουλίου Ραδιοτηλεόρασης, ίδρυση της Εθνι¬ 
κής Επιτροπής Ηλεκτρονικών Μέσων Επικοινωνίας και άλ¬ 
λες διατάξεις». 

3. Την κοινή απόφαση αριθμ. 85884/30.8.1990 (ΦΕΚ 
566/5.9.1990, τεύχος Β') του Αντιπροέδρου της Κυβέρ¬ 
νησης και Υπουργού Δικαιοσύνης και του Υπουργού Προ¬ 
εδρίας της Κυβέρνησης «Περί επανακαθορισμού της συ¬ 
γκρότησης των μελών του Διοικητικού Συμβουλίου του 
Ταμείου Χρηματοδοτήσεως Δικαστικών Κτιρίων». 

4. Την απόφαση αριθμ. 215/5.1.1993 του Υπουργού 
Δικαιοσύνης (ΦΕΚ 1/7.1.1993 τεύχος Β') με την οποία 
τροποποιήθηκε η αριθμ. 107667/1992 όμοια απόφαση 
αυτού «Περί μεταβίβασης της εξουσίας να υπογράφουν 
«Με εντολή Υπουργού» στο Γενικό Γραμματέα, στους Γε¬ 
νικούς Διευθυντές, στους Διευθυντές και Τμηματάρχες 
της Κεντρικής Υπηρεσίας του Υπουργείου Δικαιοσύνης 
και στους Προϊσταμένους των περιφερειακών υπηρεσιών 
αυτού». 

5. Το έγγραφο αριθμ. 2801/ΔΙΟΕ 62/11.2.1994 του 
Υπουργείου Εθνικής Οικονομίας. 

6. Το έγγραφο αριθμ. 1008403/93/31.1.1994 του 
Υπουργείου Οικονομικών. 

7. Το έγγραφο αριθμ. 733/14.2.1994 του Δικηγορικού 
Συλλόγου Αθηνών. 

8. Το έγγραφο αριθμ. 105/8.2.1994 του Δικηγορικού 
Συλλόγου Πειραιώς. 

9. Το έγγραφο αριθμ. 929/40/9.2.1994 της Κτηματι¬ 
κής Εταιρείας του Δημοσίου. 

Ορίζουμε τα τακτικά και αναπληρωματικά μέλη του Διοι¬ 
κητικού Συμβουλίου του Ταμείου Χρηματοδοτήσεως Δι¬ 
καστικών Κτιρίων ως κατωτέρω: 

1. Τον εκάστοτε Γ ενικό Γ ραμματέα του Υπουργείου Δι¬ 
καιοσύνης, ως Πρόεδρο, με αναπληρωτή αυτού τον Ιω¬ 
άννη Αποστόλου Γ εν. Διευθυντή Διοικήσεως Δικαιοσύ¬ 
νης. 

2. Τον εκάστοτε Προϊστάμενο της Εισαγγελίας Εφετών 
Αθηνών ως Αντιπρόεδρο, με αναπληρωτή αυτού το νόμιμο 
αναπληρωτή του. 

3. Τον Χριστόφιλο Καλαβρυτινό Προϊστάμενο Δ/νσης 
Προσωπικού με αναπληρωτή την Μαρία Καπατσώρη Προϊ- 


σταμένη Δ/νσης Δικηγορικού Λειτουργήματος και Δικα¬ 
στικών Επιμελητών, Συμβολαιογραφείων, Υποθηκοφυλα¬ 
κείων και Κτηματολογικών Γραφείων Κ.Υ.Υ. Δικαιοσύ¬ 
νης. 

4. Τον Νικόλαο Τσίγκα Προϊστάμενο Δ/νσης Λειτουρ¬ 
γίας Γραμματείας Δικαστηρίων και Δικαστικών υπαλλήλων 
με αναπληρωτή την Ευδοκία Μπράτσαλη Προϊσταμένη Δ/ 
νσης Οικονομικού Κ.Υ.Υ. Δικαιοσύνης. 

5. Τον Γεώργιο Πατσούρο, Διευθυντή του Υπουργείου 
Εθνικής Οικονομίας, με αναπληρωτή αυτού τον Παναγι¬ 
ώτη Μπατάγια, Τμηματάρχη του ίδιου Υπουργείου. 

6. Την Ελισάβετ Γεωργιάδου, υπάλληλο Τμηματάρχη 
του Υπουργείου Οικονομικών, με αναπληρωτή αυτής το 
Δημήτριο Σφακιανάκη, Τμηματάρχη του ίδιου Υπουρ¬ 
γείου. 

7. Τη Γιάννη Γουσέτη, Δικηγόρο Αθηνών με αναπληρώ- 
τρια αυτού την Νότη Παπαδοπούλου επίσης Δικηγόρο 
Αθηνών. 

8. Τον Ιωάννη Κλάππα, Δικηγόρο Πειραιά με αναπλη¬ 
ρωτή αυτού τον Πλούταρχο Ηλιάδη, επίσης Δικηγόρο Πει¬ 
ραιά. 

9. Την Κλαίρη Πίνιου, Αναπληρώτρια Γενική Διευθύ¬ 
ντρια της Κτηματικής Εταιρείας του Δημοσίου με αναπλη¬ 
ρωτή αυτής τον Φώτιο Καλφαρέντζο, Προϊστάμενο Τεχνι¬ 
κής Υπηρεσίας της ίδιας Εταιρείας, ως μέλη. 

Γραμματέα του Διοικητικού Συμβουλίου ορίζουμε την 
Μαρία Μυλωνά υπάλληλο με βαθμό Β του κλάδου ΔΕ Διοι¬ 
κητικού - Λογιστικού του ΤΑΧΔΙΚ με αναπληρώτρια την 
Κων/να Καραβά υπάλληλο με βαθμό Α' του κλάδου ΔΕ 
Διοικητικού - Λογιστικού του ίδιου Ταμείου. 

Στο Συμβούλιο μετέχει ο εκάστοτε Διευθυντής του Τα¬ 
μείου ως Εισηγητής, άνευ ψήφου. 

Η θητεία των μελών του ανωτέρω Διοικητικού Συμβου¬ 
λίου λήγει στις 31.7.1994, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1994 

Ο ΥΠΟΥΡίΟΣ 

Γ. ΚΟΥΒΕΛΑΚΗΣ 
-♦- 

Αριθ. Φ. 124/8 (3) 

Άδεια κατοχής Β' θέσης στον Αθανάσιο Γκότοβο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 τ 
Α') 

3. Το αριθμ. 1 29/10.4.1991 Π.Δ. (ΦΕΚ 52/11.4.91 τ. 

Α') 

4. Τα αριθμ. 14874/632/6/87, 11527/507/10.5.88 
έγγραφα του Ελεγκτικού Συνεδρίου 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α') 

6. Το αριθμ. 11089/10.5.94 έγγραφο του Παν/μίου Ιω- 
αννίνων. 

7. Τις διατάξεις του άρθρου 28 παρ. 10 τ. Ν. 2083/ΦΕΚ 
159/21.9.92 τ.Β' 

8. Την αριθμ. Η/11086/4.11.93 απόφαση εκχώρισης 
αρμοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.93 τ.β'), αποφασίζουμε: 

Παρέχουμε την άδεια στον Αθανάσιο Γκότοβο Λέκτορα 
του τμήματος Φιλολογίας της Φιλοσοφικής Σχολής Ιωαν- 
νίνων, προκειμένου να κατέχει και τη θέση του Σχολικού 
Συμβούλου Φιλολόγων Νομού Ιωαννίνων, από 1.1.94. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθάριστων αποδοχών της οργανικής 
του θέσης και το σύνολο των κάθε είδους ακαθάριστων 
αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. Φ. 124/82 (4) 

Αδεια κατοχής Β' θέσης στον Ονούφριο Φαρμακίδη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 τ. 
Α') 

3. Το αριθμ. 129/10.4.1991 Π.Δ. (ΦΕΚ 52/11.4.91 τ. 
Α) 

4. Τα αριθμ. 14874/632/6/87, 11527/507/10.5.88 
έγγραφα του Ελεγκτικού Συνεδρίου 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α') 

6. Το αριθμ. 1974/16.5.94 έγγραφο του Παντείου Παν/ 
μίου Αθήνας. 

7. Τις διατάξεις του άρθρου 28 παρ. 10 τ. Ν. 2083/ΦΕΚ 
159/21.9.92 τ.Β' 

8. Την αριθμ. Η/11086/4.11.93 απόφαση εκχώρισης 
αρμοδιοτήτων στην Υφυπουργό του ΥΠΕΠΘ (ΦΕΚ 842/ 
4.11.93 τ.β'), αποφασίζουμε: 

Παρέχουμε την άδεια στον Ονούφριο Φαρμακίδη ανα¬ 
πληρωτή καθηγητή του Γ ενικού τμήματος Δικαίου του Πά- 
ντειο Παν/μίου Αθηνών, προκειμένου να κατέχει και τη 
θέση του Β' Αντιπροέδρου στην Επιτροπή Κεφαλαιαγοράς 
του Υπουργείου Εθνικής Οικονομίας. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 


χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθάριστων αποδοχών της οργανικής 
του θέσης και το σύνολο των κάθε είδους ακαθάριστων 
αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. 20605 (5) 

Τροποποίηση της 43266/27.1.93 απόφασης Υπ. Πολιτι¬ 
σμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Της παρ. 2 του άρθρου 26 του Ν. 1558/85 «Κυβέρ¬ 
νηση και Κυβερνητικά Όργανα». 

2. Των άρθρων 24 και 25 του Ν. 1646/86 «Διορισμός 
Προέδρου και μελών Δ.Σ. του Ο.Π.Α.Π. καθώς και Δ/ντή 
Συντονιστή». 

3. Την υπ’ αριθ. 24689/31.8.90 απόφαση του Υπουρ¬ 
γού Προεδρίας Κυβερνήσεως και της Υφυπουργού Πολιτι¬ 
σμού «διεύρυνση μελών Δ.Σ.». 

4. Την υπ’ αριθμί. 1 94567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και Υπουρ¬ 
γού Πολιτισμού «ανάθεση αρμοδιοτήτων στον Υφυπουργό 
Πολιτισμού Γ. Λιάνη». 

5. Την υπ’ αριθμ. 37705/4.11.93 απόφαση του Υφ. Πο¬ 
λιτισμού περί «Διορισμού Προέδρου, μελών Δ.Σ. του 
Ο.Π.Α.Π.». 

6. Την υπ’ αριθ. 43266/27.12.93 απόφαση του Υφυ¬ 
πουργού Πολιτισμού, αποφασίζουμε: 

Τροποποιούμε την υπ’ αριθμ. 43266/27.12.93 από¬ 
φασή μας ως ακολούθως. Αυξάνουμε την μηνιαία αποζη¬ 
μίωση του Προέδρου, Αντιπροέδρου και των τακτικών με¬ 
λών του Δ.Σ. ΟΠΑΠ κατά πενήντα χιλ. (50.000) δρχ. 

Με την παρούσα δεν προκαλείται δαπάνη στο Κρατικό 
Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1994 

Ο ΥΦΥΠΟΥΡΓΟΣ 

Γ. ΛΙΑΝΗΣ 
-♦- 

Αριθ. 3422.03/03 (6) 

Αναπροσαρμογή Τιμολογίων Είσπραξης και Πληρωμής 
Ο.Λ.Θ. 

Ο ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 2042/92 αρθ. 13 παρ. 5 

2. Τις διατάξεις του ΝΔ 449/70 (άρθορ 10). 

3. Τις διατάξεις του Ν. 1220/81 (άρθρ. 17 παρ. 3). 

4. Την Κ.Υ.Α. Υπουργών Οικονομικών, Εργασίας και 
Εμπορικής Ναυτιλίας 3422.03/6/93/10.6.93. 

5. Τα έγγραφα ΟΛΘ αριθ. Γ.520/25.1.94 και Γ. 4880/ 
24/8.93. 

6. Τις αποφάσεις ΔΣ/ΟΛΘ αριθ. 23272/18.8.93 και 
23527/24.1.94. 

7. Την αριθμ. 2016/5.5.94 Απόφαση Επιτροπής Τιμών 
και Εισοδημάτων, αποφασίζουμε: 

1. Εγκρίνουμε την αρ. 23527/24.1.94 απόφαση ΔΣ/ 
ΟΛΘ με την οποία τροποποιείται και συμπληρώνεται η 
αριθμ. 23272/18.8.93 απόφαση ΟΛΘ ως εξής: 

α. Εγκρίνεται η αναπροσαρμογή των τιμολογίων είσπρα¬ 
ξης και πληρωμής ΟΛΘ που περιέχουν εργατικά δικαιώ¬ 
ματα κατά ποσοστό 4% πλην του τιμολογίου είσπραξης 
και πληρωμής για διακίνηση γαιανθράκων που παραμένει 
αμετάβλητο και των δικαιωμάτων είσπραξης ΣΕΜΠΟ που 
αυξάνεται κατά 2,5%. 

β. Εγκρίνεται η επιβολή λιμενικού τέλους διέλευσης πο¬ 
σοστού 5% επί της τιμής του εισιτηρίου εσωτερικών γραμ¬ 
μών για τη χρήση της κτιριακής και υπαίθριας υποδομής 
του νέου επιβατικού σταθμού «Μακεδονία». 

γ. Εγκρίνεται η αναπροσαρμογή κατά ποσοστό 10% των 
δικαιωμάτων προσόρμισης, παραβολής, πρυμνοδέτησης, 
παροπλισμού πλοίων με αντίστοχη απόδοση υπό του ΟΛΘ 
του 8% της νέας τιμής στο ΝΑΤ σύμφωνα με τις διατάξεις 
της παρ. 5 του άρθρου 13 του Ν. 2042/92. 

δ. Εγκρίνεται η αναπροσαρμογή του Τιμολογίου υδρο- 
δότησης από υδροστόμια του δικτύου ΟΛΘ σε 500 δρχ. το 
Μ 3 , από υδροφόρες του ΟΛΘ σε 800 δρχ. το μ3, καθώς και 
οι λοιπές ρυθμίσεις και κανονιστικές διατάξεις που ανα- 
φέρονται στις αποφάσεις αριθ. 23527/24.1.94 και 
23272/18.8.93 του ΔΣ του ΟΛΘ. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του ν.π.δ.δ. ΟΛΘ. 

3. Η παρούσα να δημοσιευθεί στην Εφημερίδα της Κυ- 
βερνήσες ή δε ισχύς της να αρχίζει δέκα (10) ημέρες από 
τη δημοσίευσή της. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ 

Α. ΠΑΠΑΔΟΠΟΥΛΟΣ ΕΥΑΓ. ΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 
-♦- 

Αριθ. 2324.7/1/94 ( 7 ) 

Κύρωση Συλλογικής Συμβάσεως Πλοιάρχων Μεσογειακών 
και Τουριστικών Επιβατηγών Πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του ΑΝ 3276/44 «Περί 
Συλλογικών Συμβάσεων εν τη ναυτική εργασία όπως έχει 
τροποποιηθεί και ισχύει σήμερα. 

2. Το αριθμ. 320/80/24.5.94 κοινό έγγραφο της ΕΝΩ¬ 
ΣΗΣ ΕΦΟΠΛΙΣΤΩΝ ΕΠΙΒΑΤΗΓΩΝ ΠΛΟΙΩΝ και της ΠΕ- 
ΠΕΝ, με το οποίο υποβλήθηκε για κύρωση η υπογραφείσα 
στις 12.5.94 Συλ. Σύμβαση Εργασίας Πλοιάρχων Μεσο¬ 
γειακών και Τουριστικών Επιβατηγών Πλοίων, αποφασί¬ 
ζουμε: 


1. Την κύρωση της Συλ. Συμβάσεως Εργασίας Πλοιάρ¬ 
χων Μεσογειακών και Τουριστικών Επιβατηγών Πλοίων, 
εκτός από το άρθρο 15 το κείμενο της οποίας έχει υπο¬ 
γράφει στις 12.5.94 από τους νόμιμους εκπροσώπους της 
Ένωσης Εφοπλιστών Επιβατηγών Πλοίων και της Πανελ¬ 
λήνιας Ένωσης Πλοιάρχων Ε.Ν. πόσης τάξεως. 

2. Η ισχύς της Συλ. Συμβάσεως η οποία κυρώνεται με 
την απόφαση αυτή αρχίζει από 1 ης Ιανουάριου 1994 και 
λήγει την 31 Δεκεμβρίου 1994. 

3. Από τις διατάξεις αυτής της Αποφάσεωςδεν προκα- 
λείται δαπάνη σε βάρος του προϋπολογισμού. 

Η παρούσα με το κείμενο της κυρούμενης Συλ. Συμβά¬ 
σεως να δημοσιευθεί στην Εφημερίδα της Κυβερνή- 
σεως. 

Πειραιάς, 8 Ιουνίου 1994 

Ο ΥΠΟΥΡΓΟΣ 

Γ. ΚΑΤΣΙΦΑΡΑΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΟΙΑΡΧΩΝ ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 12ην Μαΐου 1994 οι υπογε¬ 
γραμμένοι αφ’ ενός Ανδρέας Ποταμιάνος Πρόεδρος 
και Δημήτριος Ηλιάδης Γενικός Γραμματέας της 
ενταύθα εδρευούσης Επαγγελματικής Οργάνωσης 
«Ένωση Εφοπλιστών Επιβατηγών Πλοίων» ειδικώς 
εξουσιοδοτημένοι προς τούτο και αφ’ ετέρου ο Γιάννης 
Τσούρας εκπροσωπών νομίμως εν προκειμένω την εν 
Πειραιεί εδρεύουσα αναγνωρισμένη Επαγγελματική 
Οργάνωση «Πανελλήνιος Ένωση Πλοιάρχων Ε.Ν. πό¬ 
σης τάξεως» και ειδικώς εξουσιοδοτημένος προς 
τούτο, συνελθόντες σήμερον εις Πειραιά για να ορί¬ 
σουμε τον μισθό τις ειδικές αμοιβές και λοιπούς όρους 
εργασίας των Πλοιάρχων των Μεσογειακών Επιβατη¬ 
γών Τουριστικών Πλοίων, απεφασίσαμεν κοινή αμφο- 
τέρων συμφωνία τα επόμενα. 

Αρθρο 1 

1. Η παρούσα Συλλογική Σύμβαση ισχύει επί των: 

α) Επιβατηγών Μεσογειακών Πλοίων τα οποία εκτελούν 
πλόες στον Μεσογειακό χώρο, περιλαμβανομένου εις 
τούτον και του Ευξείνου Πόντου και μη δρομολογημένων 
κατα τας περί ακτοπλοϊκών συγκοινωνιών διατάξεις και 

β) Επιβατηγών Τουριστικών Πλοίων τα οποία εκτελούν 
τουριστικούς πλόες εντός και εκτός του Μεσογειακού χώ¬ 
ρου 

2. Το μισθολόγιο καθώς και οι πάσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε δραχμές. 

3. Οι πάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρή- 
σεως δι’ αντίστοιχων βεβαιώσεων εκχωρήσεως του ισόπο¬ 
σου συναλλάγματος, διατηρουμένων εκ παραλλήλου όλων 
των υπέρ των Πλοιάρχων εκ μέρους της πολιτείας υφιστα¬ 
μένων μέχρι σήμερον συναλλαγματικών διευκολύνσεων. 

Αρθρο 2 

Βασικός μισθός ενεργείας 

1. α) Ο μηνιαίος βασικός μισθός ενεργείας του Πλοιάρ¬ 
χου Επιβατηγών Μεσογειακών και τουριστικών πλοίων 
που προβλέπεται από την προηγούμενη Συλλογική Σύμ¬ 
βαση αυξάνεται από 1 ης Ιανουάριου 1994 έως 31 Δεκεμ¬ 
βρίου 1994 κατά ποσοστόν 13% καθοριζόμενος στο ποσό 
των (417.420) τετρακοσίων δέκα επτά χιλιάδων τετρακο¬ 
σίων είκοσι δραχμών. 

β) Ο Ύπαρχος, κάτοχος διπλώματος Α' τάξεως, που 
υπηρετεί στην κατηγορία των εν λόγω πλοίων λαμβάνει 
μηνιαίο επίδομα από 1.1.94 - 31.12.94 το ποσό των 
(20.435) είκοσι χιλιάδων τετρακοσίων τριάντα πέντε Δρχ. 
πλέον του επιδόματος Υπάρχου του αναφερομένου εις το 
άρθρο 5 παρ. 2 της Γενικής Συλλογικής Συμβάσεως Του¬ 
ριστικών Μεσογειακών Πλοίων, που υπογράφει μεταξύ 
της Ενώσεως Εφοπλιστών Επιβατηγών Πλοίων και της 
ΠΝΟ. 

γ) Οι συνολικές αποδοχές του Πλοιάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των λοιπών μελών του πληρώματος που προ- 
βλέπονται από την παρούσα Συλλογική Σύμβαση και την 
γενική Συλλογική Σύμβαση που υπεγράφη μεταξύ 
Ε.Ε.Ε.Π. και της Π.Ν.Ο. αλλ’ ανώτερες τούτων τουλάχι¬ 
στον κατά χίλιες δραχμές μηνιαίως της διαφοράς αύτης 
λογιζομένης ως ειδικού επιδόματος. 

δ) Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Αρθρο 3 

α. Δια τις τυχόν διανυόμενες εν πλω και εν λιμένι Κυρια¬ 
κές καταβάλλεται στον Πλοίαρχο ιδιαίτερη αμοιβή υπό τύ¬ 
πον επιδόματος, ανερχόμενη σε ποσοστό 22% επί του βα¬ 
σικού μισθού του άρθρου 2 παρ. Ια της παρούσης. 

β. Στον Πλοίαρχο καταβάλλεται δι’ έκαστον διανυόμε- 
νον εν πλω και εν λιμένι Σάββατον ένα πλήρες ημερομί¬ 
σθιον ίσον προς το 1 122 του μηναίου βασικού μισθού. 

γ Στο Πλοίαρχο καταβάλλεται ένα πλήρες ημερομίσθιο 
δι' εκάστη αργία διανυομένην εν πλω ή εν λιμένι ίσον προς 
το 1/22 του μηνιαίο βασικού μισθού. 

δ. Στον Πλοίαρχο παρέχεται σαν επίδομα παραστάσεως 
από 1.1.94 έως 31.12.94 το ποσό των (40.915) σαράντα 
χιλιάδων εννιακοσίων δέκα πέντε Δρχ. 

ε. Οι ημέρες αργιών εν πλω και εν λιμένι που ορίζονται 
από την Γ ενική Συλλογική Σύμβαση εργασίας μεταξύ της 
Π.Ν.Ο. και της Ενώσεως Εφοπλιστών Επιβατηγών Πλοίων 
ισχύουν και για τους Πλοιάρχους. 

Αρθρο 4 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού υπό την προϋπόθεση ότι 
ο χαρακτηρισμός αυτός δεν θα έχει ουδεμία οικονομική 
επιβάρυνση για την εργοδοσία, πλην μηνιαίου επιδόματος 
από 1.1.94 έως 31.12.94 το ποσόν των χιλίων εννεακο- 
σίων σαράντα πέντε (1945) δρχ. χορηγουμένων στον 
Πλοίαρχο. 

α. Σε περίπτωση ναυαγίου, ασχέτως των άλλων αποζη¬ 
μιώσεων των οποίων δικαιούται συμφώνως προς τους κεί¬ 
μενους νόμους, παρέχεται στον Πλοίαρχο και ειδική απο¬ 
ζημίωση καθοριζόμενη από 1.1.94 έως 31.12.94 στο πο¬ 


σόν (152.775) εκατό πενήντα δύο χιλιάδων επτακοσίων 
εβδομήντα πέντε Δρχ. 

β. Στον Πλοίαρχο παρέχονται επίσης έξοδα Λιμένος για 
όσες ημέρες το πλοίο παραμένει στο Λιμάνι, προς κάλυψη 
δαπανών που αφορούν το πλοίο, καθώς κα τα μικροέξοδα 
τα σχετικά με την εξυπηρέτηση του πλοίου επί αποδόσει 
λογαριασμού. 

γ. Στον Πλοίαρχο Ε/Γ-Ο/Γ (εφ’ όσον το πλοίο μεταφέ¬ 
ρει οχήματα), καταβάλεται μηνιαίως (ως επίδομα) από 
1.1.94 έως 31.12.94 το ποσόν των (20.430) είκοσι χιλιά¬ 
δων τετρακοσίων τριάντα Δρχ. 

Αρθρο 6 

α. Ο μισθός ασθένειας ορίζεται σε κάθε περίπτωση ίσος 
με τον κατά το άρθρο 2 μισθό ενέργειας, σε περίπτωση δε 
νοσηλείας εκτός νοσοκομείου ή κλινικής καταβάλλεται 
και το αντίτιμο τροφής. 

β. Στον Πλοίαρχο ο οποίος υφίσταται χειρουργική επέμ¬ 
βαση ή τραυματισμό στο πλοίο και δεν καθίσταται ανίκα¬ 
νος προς εργασία και του οποίου η θεραπεία δεν παρατεί- 
νεται πέραν των τεσσάρων μηνών καταβάλεται ολόκληρος 
ο μισθός ενεργείας του άρθρου 2 παρ. 1 α της παρούσης. 

γ. Ο μεταβαίνουν να συναντήσει το πλοίο προς ανάληψη 
της διοικήσεως του ως Πλοίαρχος, εάν υποστεί ατύχημα 
τυγχάνει της αυτής προστασίας της οποίας τυγχάνει και εν 
τη υπηρεσία του πλοίου. 

δ. Ο Πλοίαρχος δικαιούται νοσηλείας στην Α' θέση νο¬ 
σοκομείου ή κλινικής. 

Αρθρο 7 

Στον Πλοίαρχο παρέ)(ετ^ι για κάθε τουριστική περίοδο 
μία χειμερινή και δύο θερινές στολές. Οι στολές αυτές θα 
ανήκουν κατά κυριότητα στον Πλοίαρχο μετά τη λήξη της 
τουριστικής περιόδου. 

Αρθρο 8 

Μισθός παροπλισμού 

Σε περίπτωση παροπλισμού του πλοίου, ο μηνιαίος μι¬ 
σθός του Πλοιάρχου από της ημέρας του παροπλισμού και 
μέχρι συμπληρώσεως εννεαμήνου κατ’ ανώτατου όριον 
χρονικού διαστήματος εντός του αυτού ημερολογιακού 
έτους ορίζεται εις 80% επί του βασικού μισθού ενεργείας. 

Σε περίπτωση που συμφωνηθεί μεταξύ Π.Ν.Ο. και 
Ε.Ε.Ε.Π. κάτι το καλύτερο σχετικώς με την υποχρέωση εν¬ 
νεαμήνου επανδρώσεως του πλοίου τούτο θα ισχύει και 
για τον Πλοίαρχο. 

Αντίτιμο τροφής 

Το ημερήσιο αντίτιμον τροφής του Πλοιάρχου και εις 
όσας περιπτώσεις δικαιούται τούτο καθορίζεται στο ποσό 
των χιλίων εξακοσίων (1.600) Δρχ. 

Αρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιού¬ 
ται αποζημιώσεω ςθα καταβάλλεται τοιαύτη και στον 
Πλοίαρχο. 

Αρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπροσω- 
πεύοντα αποδοχές τεσσαράκοντα πέντε (45) ημερών, κα- 

ταργήθηκαν από 1.1.1982, ενσωματωθέντα στην κανο¬ 
νική άδεια, η οποία ούτω αυξάνεται εις ενενήντα έξι (96) 
ημέρας ετησΐως και υπολογίζεται κατά το ειδικότερον κα¬ 
θοριζόμενα στο άρθρο 8 της μεταξύ Π.Ν.Ο. και Ενώσεως 
Εφοπλιστών Επιβατηγών Πλοίων Συλλογικής Συμβά- 
σεως. 

Άρθρο 12 
Άδεια 

1. Ο Πλοίαρχος δικαιούται πέραν των μέχρι σήμερον χο¬ 
ρηγουμένων (50) πενήντα ημερών ετήσιας αδείας και ετέ¬ 
ρων (46) οαράντα έξι ημερών προς τις οποίες συμψηφί- 
σθηκαν από 1.1.1982 και εφεξής τα υπό του άρθρου 11 
της από 1.1.1982 Σ.Σ. προβλεπόμενα δώρα Χριστουγέν¬ 
νων και Πάσχα της ετήσιας αδείας ανερχομένης ούτω εις 
(96) ενενήντα έξι ημέρας, υπολογιζομένης εις (8) οκτώ 
ημέρας δια κάθε μήνα υπηρεσίας, δια δε τις τυχόν ολιγό- 
τερες του μηνάς ημέρες το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαιού¬ 
ται του αναλονούντος σ' αυτές ενεργείας, προσαυξημέ¬ 
νου με το εξ 22% επίδομα Κυριακών και το αντίτιμον τρο¬ 
φής εις πάσαν περίπτωσιν ως και το ειδικό επίδομα που 
προβλέπεται από το εδάφιο δ του άρθρου 3 της παρούσης 
Συλλογικής Συμβάσεως. Ο τρόπος υπολογισμού του εν 
λόγω επιδόματος του άρθρου 3 θα γίνεται σύμφωνα με την 
διαδικασία που ορίζει η παράγραφος 2 του άρθρου 8 περί 
αδειών της Σ.Σ.Ε. πληρωμάτων. Το ημερομίθιο για τον 
υπολογισμό της αδείας καθορίζεται στο 1 /22 του μηνιαίου 
βασικού μισθού. 

3. Η άδεια αυτή παρέχεται στον Πλοίαρχο εφ’ όσον το 
επιτρέπουν οι ανάγκες του πλοίου κατ’ αμοιβαία σύνεν- 
νόησιν μετά του πλοιοκτήτου, δύναται δε να χορηγείται και 
κατά την παραμονήν του πλοίου στο λιμάνι επί επταήμερο 
όπως και δι' επισκευάς, ετησίαν επιθεώρηση κ.λπ. 

Αι ημέραι κατάπλου και απόπλου δεν λογίζονται ως ημέ¬ 
ρες αδείας αλλά ως ημέρες εργασίας. 

Σε κάθε άλλη περίπτωση η χορηγουμένη άδεια δεν είναι 
δυνατόν να δοθεί δια χρονικόν διάστημα μικρότερον των 
επτά ημερών. 

Γία κάθε άλλη περίπτωση που δεν καλύπτεται από τα 
προαναφερόμενα θα ισχύσουν τα προβλεπόμενα από τη 
Γενική Σύμβαση μεταξύ ΕΕΕΠ και ΠΝΟ. 

Άρθρο 13 

Έναρξις καταβολής μισθού 

1. Σε περίπτωση που ο Πλοίαρχος θα ταξιδεύσει για να 
συναντήσει το πλοίο για την διακυβέρνηση του οποίου 
προσελήφθη, δικαιούται τον μισθό της πργ. 1 α του άρ¬ 
θρου 2 της παρούσης από της ημέρας αναχωρήσεως για 
το ταξίδι αυτό. 

2. Τα υπό των άρθρων 3 και 4 της παρούσης προβλεπό¬ 
μενα επιδόματα παρέχονται από της ημέρας ναυτολογή- 
σεως του Πλοιάρχου. 

3. Η χορηγούμενη αύξηση προβλεπόμενη υπό της πα¬ 
ρούσης Συλλογικής Συμβάσεως και οι άλλες παροχές θα 
καταβληθούν αναδρομικώς στους ναυτολογηθέντες 
Πλοιάρχους από 1.1.94. 

Άρθρον 14 
Επίλυση διαφορών 

Κάθε διαφορά που προκύπτει περί την εφαρμογή και 


των όρων της παρούσης Συλλογικής Συμβάσεως επιλύεται 
διαιτε-. - σύμφωνα προς τα καθοριζόμενα στο άρθρο 
30 της Συλλογικής Συμβάσεως της υπογραφείσης μεταξύ 
της Ενώσεως Εφοπλιστών Επιβατηγών Πλοίων και της Πα¬ 
νελλήνιας Ναυτικής Ομοσπονδίας. 

Άρθρο 15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβαση 
προσλαμβάνονται εκ των τακτικών μελών της Πανελλή¬ 
νιας Ένωσης Πλοιάρχων Ε.Ν. πάσης τάξεως κατ' απόλυ¬ 
τον εκλογήν του πλοιοκτήτου. 

Άρθρο 16 

Τα δύο συμβαλλόμενα μέρη συμφωνούμε να επιτρέπε¬ 
ται η πρόσληψη σπουδαστών κυρίως της ναυτικής εκπαί¬ 
δευσης (ΑΔΣΕΝ, ΤΕΧΝ. ΛΥΚΕΙΑ, ΛΥΚΕΙΑ ΓΥΜΝΑΣΙΑ και 
αντίστοιχες Ναυτικές Σχολές του εξωτερικού) ανεξάρτητα 
περιορισμού (υφισταμένης νομοθεσίας) ως προς τον 
αριθμό των σπουδαστών. 

Η πρόσληψη από τον πλοιοκτήτη θα γίνεται με την ειδι¬ 
κότητα του εκπαιδευομένου και θα είναι υποχρεωμένος (ο 
πλοιοκτήτης) να καταβάλλει τα έξοδα μετάβασης και παλι- 
νόστησης, την ενδιαίτηση γενικά καθώς και την ιατροφαρ¬ 
μακευτική περίθαλψη του εκπαιδευομένου κατά το διά¬ 
στημα της υπηρεσίας του στο πλοίο μόνο. 

Ο μισθός του εκπαιδευομένου θα συμφωνείται κατά 
ελευθέραν συμφωνίαν και δεν θα υπερβαίνει οπωσδή¬ 
ποτε το μισθό του Δοκ. Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
1.1.94 έως 31.12.94 το ποσόν των (10.130) δέκα χιλιά¬ 
δων εκατόν τριάντα δρχ. όταν το πλοίο διέλθει τις Μεγά¬ 
λες Λίμνες Καναδά, την Διώρυγα του Σούεζ και την Διώ¬ 
ρυγα του Παναμά (ΡΑΝΑΜΑ 0ΑΝΑΙ_). 

Το εν λόγω επίδομα καταβάλλεται άπαξ και για την 
πρώτη και μόνο διέλευση ανεξαρτήτως των τυχόν επακο- 
λουθησομένων εντός τριάκοντα ημερών, άλλων διελεύ¬ 
σεων. 

Άρθρο 18 

Εισφορές υπέρ της Εστίας Ναυτικών 

1. Η μηνιαία εισφορά των πλοιοκτητών και των ναυτικών 
υπέρ της Εστίας Ναυτικών καθορίζονται από τις διατάξεις 
των εδαφίων α' και β' παραγ. 1 του άρθρου 7 του Ν.Δ. 92 
(ΦΕΚ 169/1993) ως ετροποποιήθησαν με το άρθρο 22 
του Νόμου 1085/1980). 

2. Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου βασικού μηνιαίου 
μισθού και δεν επεκτείνονται στα πάσης φύσεως επιδό¬ 
ματα, στην αποζημίωση λόγω καταγγελίας της συμβάσεως 
ναυτολογήσεως ναυαγίου, αδείας, ασθένειας ή εργατικών 
ατυχημάτων. 

Άρθρο 19 

Οικογενειακά Επιδόματα 

Οι πλοιοκτήτες περί ων η παρούσα συλλογική σύμβαση, 
καταβάλλουν ποσοστό 2% μη δυνάμενον ν’ αυξηθεί πε¬ 
ραιτέρω, συμφώνως προς το άρθρο 25 του νόμου 1085/ 

1980, εισπρατόμενον υπό του ΝΑΤ, με σκοπό τη χορή¬ 
γηση οικογενειακών επιδομάτων στους Έλληνες ναυτι- 

κούς. Το ανωτέρω ποσοστόν ομού μετά του εξ ενός επί 
τοις εκατόν (1%) ποσοστού συμμετοχής του ναυτικού 
υπολογίζεται επί των υποκειμένων εις εισφοράν υπέρ του 
ΝΑΤ αποδοχών των ναυτικών. 

Αρθρο 20 

Επικουρική Ασφάλιση 

Οι πλοιοκτήτες, περί ων η παρούσα συλλογική σύμ¬ 
βαση, καταβάλλουν ποσοστό εκ δύο επί τοις εκατό (2%), 
μη δυνάμενο ν’ αυξηθεί περαιτέρω συμφώνως προς το άρ¬ 
θρο 28 του Νόμου 1220/81, εισπραττόμενον υπό του 
ΝΑΤ, με σκοπό την παροχή στους Έλληνες ναυτικούς επι¬ 
κουρικής ασφάλισης. 


Το ανωτέρω ποσοστόν ομού μετά του εκ δύο επί τοις 
εκατό (2%) ποσοστού συμμετοχής του ναυτικού, υπολογί¬ 
ζεται επί των υποκειμένων εις εισφοράν υπέρ του ΝΑΤ 
αποδοχών των ναυτικών. 

Αρθρο 21 

Ένστασις - Λήξις ισχύος 

α. Η ημερομηνία ενάρξεως ισχύος της παρούσης συλλο¬ 
γικής συμβάσεως ορίζεται η 1η Ιανουάριου 1994 και λή- 
ξεως η 31 Δεκεμβρίου 1994. 


β. Κατά το διάστημα της ισχύος της Σ.Σ.Ε. δύναται να 
τροποποιηθεί αυτή μόνο κατόπιν κοινής εγγράφου συμ¬ 
φωνίας των συμβαλλομένων μερών. Πέραν των ανωτέρω, 
κατά τα λοιπά μη προβλεπόμενα υπό της παρούσης ισχύει 
ότι και στη Γενική Συλλογική Σύμβαση εργασίας στα Επι¬ 
βατηγό - Μεσογειακά Τουριστικά πλοία μεταξύ Ε.Ε.Ε.Π. 
και Π.Ν.Ο. 


γ. Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 
συμβαλλόμενα μέρη, το δε τρίτο θέλει κατατεθεί στο 
Υπουργείο Εμπορικής Ναυτιλίας προς κύρωση, υπογρά¬ 
φεται δε ως έπεται. 


Οι Συμβαλλόμενοι 

Για την Ένωση Εφοπλιστών Για την Πανελλήνια Ένωση 

Επιβατηγών πλοίων Πλοιάρχων Ε.Ν. πόσης τάξεως 

0 Πρόεδρος 0 Πρόεδρος 

ΑΝΔΡΕΑΣ ΠΟΤΑΜΙΑΝΟΣ ΓΙΑΝΝΗΣ ΤΣΟΥΡΑΣ 


0 Γεν. Γραμματέας 
Δ. ΗΛΙΑΔΗΣ 


Αριθ. 19 ΕΗΔ (8) 

Σύσταση τριμελούς επιτροπής, σύμφωνα με το άρθρο 25 
του Ν. 2190/94 για την επαναπρόσληψη απολυθέντων 
στο Κοινωνικό Κέντρο Οικογένειας και Νεότητος. 

ΤΟ Δ.Σ. ΤΟΥ Κ.Κ.Ο.Ν. 

(Συνεδρίαση 25) 

Έχοντας υπόψη: 

α. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

β. Την υπ. αριθ. ΔΙΠΙΔΔ/Α2/7497/15.3.94 ερμηνευτική 
εγκύκλιο του Υπουργείου Προεδρίας της Κυβέρνησης. 

γ. Την απόφαση του Διοικητικού Συμβουλίου αριθ. ΕΗΔ 
17/22/21.4.94 για τη σύσταση της τριμελούς επιτροπής 
του άρθρου 25 του Ν. 2190/94 η οποία ελήφθη κατά την 
22/21.4.94 συνεδρίασή του, αποφασίζει: 

Α. Συνιστούμε στο Κοινωνικό Κέντρο Οικογένειας & Νε¬ 
ότητος τριμελή επιτροπή του άρθρου 25 του Ν. 2190/94 
αποτελούμενη από δύο τακτικούς υπαλλήλους του Κοινω- 
νικύ Κέντρου Οικογένειας & Νεότητος και ένα εκπρόσωπο 
της Ομοσπονδίας Ιδιωτικών υπαλλήλων Ελλάδος, ως δευ¬ 
τεροβάθμιο συνδικαλιστικό όργανο. 

Έργο της επιτροπής είναι η εξέταση αιτήσεων επανα- 
πρόσληψης απολυθέντων υπαλλήλων από το Κοινωνικό 
Οικογένειας & Νεότητος σύμφωνα με τα οριζόμενα από το 
άρθρο 25 του Ν. 2190/94. 

Από τις διατάξεις της απόφασης αυτής δεν προβλέπε- 
ται δαπάνη σε βάρος του κρατικού προϋπολογισμού, ούτε 
του προϋπολογισμού του Κοινωνικού Κέντρου Οικογέ¬ 
νειας & Νεότητος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1994 
Ο Πρόεδρος 
Π. ΣΓΟΥΜΠΟΠΟΥΛΟΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στη Φ. 1 2.1/Β3/4721/1994 του Υπουργού Εθνικής 
Παιδείας και θρησκευμάτων που δημοσιεύτηκε στο ΦΕΚ 
180/18.3.1994 (τ.Β') και αφορά κοστολόγηση συγγραμ¬ 
μάτων στους φοιτητές Α.Ε.Ι. για το ακαδημαϊκό έτος 
1993-1994 επιφέρεται η πιο κάτω διόρθωση: 

Στη σελίδα 1547 και στον αύξοντα αριθμό «35.» προστί¬ 
θενται τα εξής: 

2300 1) Μηχανολόγων Μηχανικών ΕΜΠ. 

2) Ηλεκτρολόγων Μηχανικών ΕΜΠ. 

3) Ναυπηγών - Μηχανολόγων ΕΜΠ. 

4) Πληροφορικής Παν. Πειραιώς. 

(Από το Εθνικό Τυπογραφείο) 

’ Οδηγίες για δημοσιεύματα Ανωνύμων Εταιρειών και ΕΓΊΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμά πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ’ 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

■ θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















